Kvikmyndin Nomadland hlaut þrenn verðlaun á Óskarsverðlaunahátíðinni í Los Angeles í Bandaríkjunum í nótt.
Nomadland var verðlaunuð fyrir leikstjórn Chloe Zhao og hún er besta kvikmynd ársins að mati bandarísku kvikmyndaakademíunnar. Aðalleikkonan Frances McDormand fékk verðlaunin fyrir hlutverk miðaldra konunnar Fern sem gerist nútímahirðingi eftir að hún missir vinnuna og allt sitt.
McDormand hefur fengið Golden Globe, BAFTA og fern Óskarsverðlaun á ferlinum. Hún hvatti öll þau sem fylgdust með hátíðinni að flykkjast í kvikmyndahús að sjá allar þær myndir sem tilnefndar voru til verðlauna. Annar margverðlaunaður leikari, sá velski Anthony Hopkins var ekki viðstaddur verðlaunaafhendinguna en hlutverk hans í The Father sem roskinn maður í glímu við minnisglöp tryggði honum verðlaunin í ár.
Stutta íslenska teiknimyndin Já fólkið og lagið um Húsavík hlutu ekki náð fyrir augum bandarísku kvikmyndaakemíunnar.
Kvikmyndin Nomadland hlaut flest verðlaun á Óskarsverðlaunahátíðinni í nótt. Stutta íslenska teiknimyndin Já fólkið og lagið um Húsavík hlutu ekki náð fyrir augum bandarísku kvikmyndaakemíunnar.